पांच वर्ष पहले प्रधानमंत्री नरेन्द्र मोदी ने लौहपुरुष सरदार वल्लभभाई पटेल के लिए दुनिया की सबसे ऊंची प्रतिमा बनाने का जब संकल्प लिया था, उनके मन में तभी से साफ था कि तैयार होने के बाद यह देश-विदेश के सैलानियों के लिए बहुत बड़ा टूरिस्ट डेस्टिनेशन बनकर उभरेगा। आलम ये है कि दिवालियों की छुट्टियों में ही शनिवार तक 75 से 80 हजार लोगों ने 182 मीटर ऊंची विशालकाय प्रतीमा को अपनी आंखों में कैद कर लिया। खबरों के मुताबिक दिवाली के दिन भी यहां पर 16 हजार से ज्यादा दर्शक पहुंच गए, जबकि भाई दूज के दिन भी इनकी संख्या 20 हजार को पार कर गई। एक आंकड़े के मुताबिक देश के पहले गृहमंत्री की यह प्रतिमा सरदार सरोवर निगम लिमिटेड के लिए भी कमाई का बहुत बड़ा माध्यम बन चुका है और पिछले एक हफ्ते में सिर्फ टिकट की बिक्री से 2.25 करोड़ रूपये से अधिक की कमाई कर ली है। यही नहीं, यहां पर जो टेंट सिटी बनाया गया है, वो भी पूरी तरह से बुक चल रहे हैं और इलाके के बाकी होटलों में भी जगह मिलने की गुंजाइश नहीं है और वो पूरी तरह से बुक चल रहे हैं।